title: 2018 m. vasario 27 d. Komisijos įgyvendinimo reglamentas (ES) 2018/303, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga Reynoutria sachalinensis ekstraktas (Tekstas svarbus EEE. )

text:
1.3.2018

               LT

               Europos Sąjungos oficialusis leidinys

               L 59/1

         KOMISIJOS ĮGYVENDINIMO REGLAMENTAS (ES) 2018/303
   2018 m. vasario 27 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga Reynoutria sachalinensis ekstraktas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 7 straipsnio 1 dalį 2011 m. lapkričio 3 d. Jungtinė Karalystė gavo bendrovės „Marrone Bio innovations“ paraišką dėl veikliosios medžiagos Reynoutria sachalinensis ekstrakto patvirtinimo;

               (2)

               pagal to reglamento 9 straipsnio 3 dalį 2012 m. kovo 21 d. valstybė narė ataskaitos rengėja pranešė pareiškėjui ir kitoms valstybėms narėms apie paraiškos priimtinumą, o 2012 m. gegužės 11 d. pranešė apie tai Komisijai ir Europos maisto saugos tarnybai (toliau – Tarnyba);

               (3)

               pagal to reglamento 11 straipsnio 2 ir 3 dalių nuostatas buvo įvertintas šios veikliosios medžiagos poveikis žmonių ir gyvūnų sveikatai ir aplinkai, naudojant ją pagal pareiškėjo nurodytą paskirtį. 2014 m. liepos 22 d. valstybė narė ataskaitos rengėja pateikė Komisijai ir Tarnybai vertinimo ataskaitos projektą;

               (4)

               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal to reglamento 12 straipsnio 3 dalį ji paprašė pareiškėjo pateikti valstybėms narėms, Komisijai ir Tarnybai papildomos informacijos. Valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

               (5)

               valstybės narės ir Tarnyba peržiūrėjo vertinimo ataskaitos projektą. 2015 m. rugpjūčio 31 d. Tarnyba pateikė Komisijai išvadas dėl veikliosios medžiagos Reynoutria sachalinensis ekstrakto vertinimo (2);

               (6)

               2017 m. spalio 16 d. raštu bendrovė „Marrone Bio innovations“ atsiėmė savo paraišką dėl Reynoutria sachalinensis ekstrakto patvirtinimo. Dėl to, kad paraiška buvo atsiimta, Reynoutria sachalinensis ekstraktas neturėtų būti patvirtintas pagal Reglamento (EB) Nr. 1107/2009 13 straipsnio 2 dalį;

               (7)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl Reynoutria sachalinensis ekstrakto;

               (8)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos nepatvirtinimas
   Veiklioji medžiaga Reynoutria sachalinensis ekstraktas nepatvirtinama.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 27 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract. EFSA Journal 2015;13(9):4221, 73 pp. Adresas internete: www.efsa.europa.eu/efsajournal.


title: 2018 m. vasario 28 d. Komisijos įgyvendinimo reglamentas (ES) 2018/307, kuriuo su salmonelėmis susijusių specialių garantijų, nustatytų Europos Parlamento ir Tarybos reglamente (EB) Nr. 853/2004, taikymas išplečiamas Danijai skirtai broilerių (Gallus gallus) mėsai (Tekstas svarbus EEE. )

text:
2.3.2018

               LT

               Europos Sąjungos oficialusis leidinys

               L 60/5

         KOMISIJOS ĮGYVENDINIMO REGLAMENTAS (ES) 2018/307
   2018 m. vasario 28 d.
   kuriuo su salmonelėmis susijusių specialių garantijų, nustatytų Europos Parlamento ir Tarybos reglamente (EB) Nr. 853/2004, taikymas išplečiamas Danijai skirtai broilerių (Gallus gallus) mėsai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 8 straipsnio 3 dalies b punktą,
   kadangi:

               (1)

               Reglamente (EB) Nr. 853/2004 nustatyti konkretūs gyvūninių maisto produktų higienos reikalavimai maisto tvarkymo subjektams ir tam tikros specialios garantijos, taikomos Suomijos ir Švedijos rinkoms skirtiems tam tikriems gyvūniniams maisto produktams. Todėl maisto tvarkymo subjektai, ketinantys pateikti nurodytų gyvūnų mėsą šių valstybių narių rinkai, turi laikytis tam tikrų su salmonelėmis susijusių taisyklių. Be to, prie tokių mėsos siuntų turi būti pridėtas prekybos dokumentas, kuriame turi būti nurodyta, kad pagal Sąjungos teisės aktus buvo atlikti mikrobiologiniai tyrimai ir kad jų rezultatai buvo neigiami;

               (2)

               be to, Komisijos reglamente (EB) Nr. 1688/2005 (2) nustatytos tos specialiosios garantijos ir išdėstytos tokios mėsos mėginių ėmimo taisyklės bei šių mėginių mikrobiologinio tyrimo metodai. Jame taip pat pateiktas prekybos dokumento, pridedamo prie mėsos siuntų, pavyzdys;

               (3)

               2007 m. spalio 5 d. Danijos veterinarijos ir maisto tarnyba Komisijai perdavė prašymą leisti Danijai pagal Reglamentą (EB) Nr. 853/2004 visoje Danijos teritorijoje taikyti specialias garantijas, susijusias su broilerių (Gallus gallus) mėsoje aptinkamomis salmonelėmis. Prie prašymo pridėtas Danijos salmonelių kontrolės programos, skirtos broilerių (Gallus gallus) mėsai, aprašymas;

               (4)

               2008 m. birželio 18 d. posėdyje Maisto grandinės ir gyvūnų sveikatos nuolatinis komitetas pritarė Komisijos tarnybų darbiniam dokumentui „Rekomendacinis dokumentas dėl minimalių reikalavimų, taikomų salmonelių kontrolės programoms, kurios dėl Gallus gallus rūšies paukščių mėsos ir kiaušinių turi būti pripažintos lygiavertėmis patvirtintosioms Švedijoje ir Suomijoje“ (3) (toliau – rekomendacinis dokumentas);

               (5)

               Danijos salmonelių kontrolės programa, skirta broilerių (Gallus gallus) mėsai, laikoma lygiaverte patvirtintajai Švedijoje ir Suomijoje ir atitinka rekomendacinį dokumentą. Tačiau salmonelių paplitimas Danijos Gallus gallus rūšies veislinių paukščių pulkuose buvo didesnis nei rekomendaciniame dokumente pasiūlyta aukščiausia riba, todėl Danijos padėtis negali būti laikoma atitinkančia padėtį Suomijoje ir Švedijoje;

               (6)

               2017 m. vasario 6 d. Danijos veterinarijos ir maisto tarnyba perdavė duomenis dėl salmonelių paplitimo veislinių jauniklių, veislinių suaugusių paukščių ir broilerių pulkuose bei Gallus gallus rūšies paukščių mėsoje 2011–2016 m. laikotarpiu. 2015–2016 m. paplitimas atitinka rekomendaciniame dokumente nustatytas aukščiausias ribas;

               (7)

               todėl specialių garantijų taikymas turėtų būti išplėstas Danijai skirtoms broilerių (Gallus gallus) mėsos siuntoms. Be to, tokioms siuntoms turėtų būti taikomos Reglamente (EB) Nr. 1688/2005 nustatytos tokios mėsos mėginių ėmimo taisyklės, šių mėginių mikrobiologinio tyrimo metodai ir prekybos dokumento pavyzdys;

               (8)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Danijai leidžiama Danijai skirtoms broilerių (Gallus gallus) mėsos, kaip apibrėžta Reglamento (EB) Nr. 853/2004 I priedo 1.1 punkte, siuntoms taikyti su salmonelėmis susijusias specialias garantijas, nustatytas to reglamento 8 straipsnio 2 dalyje.
   2 straipsnis
   Prie 1 straipsnyje nurodytų mėsos siuntų pridedamas Reglamento (EB) Nr. 1688/2005 IV priede pateikto pavyzdžio prekybos dokumentas.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 28 d.

            Komisijos vardu

            Pirmininkas

         Jean-Claude JUNCKER

      (1)  OL L 139, 2004 4 30, p. 55.

      (2)  2005 m. spalio 14 d. Komisijos reglamentas (EB) Nr. 1688/2005, įgyvendinantis Europos Parlamento ir Tarybos reglamento (EB) Nr. 853/2004 nuostatas, taikomas specialioms garantijoms, susijusioms su salmonelėmis Suomijai ir Švedijai skirtose tam tikrų mėsos rūšių ir kiaušinių siuntose (OL L 271, 2005 10 15, p. 17).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: 2018 m. kovo 1 d. Komisijos įgyvendinimo reglamentas (ES) 2018/310, kuriuo nustatomi nuo 2018 m. kovo 2 d. galiojantys grūdų sektoriaus importo muitai

text:
2.3.2018

               LT

               Europos Sąjungos oficialusis leidinys

               L 60/19

         KOMISIJOS ĮGYVENDINIMO REGLAMENTAS (ES) 2018/310
   2018 m. kovo 1 d.
   kuriuo nustatomi nuo 2018 m. kovo 2 d. galiojantys grūdų sektoriaus importo muitai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnį,
   kadangi:

               (1)

               Komisijos reglamento (ES) Nr. 642/2010 (2) 1 straipsnio 1 dalyje numatyta, kad produktams, kurių KN kodai 1001 11 00, 1001 19 00, ex 1001 91 20 [paprastieji kviečiai, skirti sėjai], ex 1001 99 00 [aukštos kokybės paprastieji kviečiai, išskyrus skirtus sėklai], 1002 10 00, 1002 90 00, 1005 10 90, 1005 90 00, 1007 10 90 ir 1007 90 00, nustatomas importo muitas yra lygus tiems produktams importavimo metu taikomai intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

               (2)

               Reglamento (ES) Nr. 642/2010 1 straipsnio 2 dalyje nustatyta, kad, siekiant apskaičiuoti to straipsnio 1 dalyje nurodytą importo muitą, reguliariai nustatomos tipinės toje dalyje nurodytų produktų CIF importo kainos;

               (3)

               remiantis Reglamento (ES) Nr. 642/2010 2 straipsnio 1 dalimi, apskaičiuojant to reglamento 1 straipsnio 1 dalyje nurodytų produktų importo muitą turi būti taikoma kasdieninė tipinė CIF importo kaina, nustatyta to reglamento 5 straipsnyje nurodyta tvarka;

               (4)

               nuo 2017 m. rugsėjo 21 d. Kanados kilmės produktų, kurių KN kodai NC 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį;

               (5)

               reikėtų nustatyti nuo 2018 m. kovo 2 d. taikomus importo muitus, kurie būtų taikomi tol, kol bus nustatyti nauji;

               (6)

               remiantis Reglamento (ES) Nr. 642/2010 2 straipsnio 2 dalimi, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Nuo 2018 m. kovo 2 d. galiojantys Reglamento (ES) Nr. 642/2010 1 straipsnio 1 dalyje nurodyti grūdų sektoriaus importo muitai nustatomi šio reglamento I priede, remiantis II priede pateikta informacija.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 1 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).

      I PRIEDAS

                     Produktų, išvardytų Reglamento (ES) Nr. 642/2010 1 straipsnio 1 dalyje, importo muitai, taikomi nuo 2018 m. kovo 2 d.

                  KN kodas

                  Prekių aprašymas

                  Importo muitas (1)
                      (2)

                  (EUR už toną)

                  1001 11 00

                  Kietieji KVIEČIAI, skirti sėjai

                  0,00

                  1001 19 00

                  Kietieji KVIEČIAI, aukštos kokybės, išskyrus skirtus sėjai

                  0,00

                  vidutinės kokybės, išskyrus skirtus sėjai

                  0,00

                  žemos kokybės, išskyrus skirtus sėjai

                  0,00

                  ex 1001 91 20

                  Paprastieji kviečiai, skirti sėjai

                  0,00

                  ex 1001 99 00

                  Paprastieji kviečiai, aukštos kokybės, išskyrus skirtus sėjai

                  0,00

                  1002 10 00

                  RUGIAI, skirti sėjai

                  0,56

                  1002 90 00

                  RUGIAI, išskyrus skirtus sėjai

                  0,56

                  1005 10 90

                  KUKURŪZAI, skirti sėjai, išskyrus hibridus

                  0,56

                  1005 90 00

                  KUKURŪZAI, išskyrus skirtus sėjai (3)

                  0,56

                  1007 10 90

                  Grūdinis SORGAS, išskyrus sėjai skirtus hibridus

                  0,56

                  1007 90 00

                  Grūdinis SORGAS, išskyrus skirtą sėjai

                  0,56

         (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                  —

                  3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės į Sąjungą atgabenamos Atlanto vandenynu arba per Sueco kanalą,

                  —

                  2 EUR už toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Pirėnų pusiasalio Atlanto vandenyno pakrantėje ir jei prekės į Sąjungą atgabenamos Atlanto vandenynu.

         (2)  Kanados kilmės produktų, kurių KN kodai NC 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį.

         (3)  Importuotojui muitas gali būti sumažintas fiksuota 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS

         I PRIEDE NUSTATYTO MUITO APSKAIČIAVIMO KOMPONENTAI

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR už toną)

                              Paprastieji kviečiai (1)

                              Kukurūzai

                              Prekių birža

                              Mineapolis

                              Čikaga

                              Kotiruojama

                              193,300

                              117,450

                              Meksikos įlankos priemoka

                              84,902

                              21,549

                              Didžiųjų ežerų priemoka

                              —

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Vežimo išlaidos: Meksikos įlanka–Roterdamas

                              17,471 EUR už toną

                              Vežimo išlaidos: Didieji ežerai–Roterdamas

                              — EUR už toną

         (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).


title: 2018 m. kovo 1 d. Komisijos įgyvendinimo reglamentas (ES) 2018/308, kuriuo pagal Europos Parlamento ir Tarybos direktyvą 2014/59/ES nustatomi techniniai įgyvendinimo standartai, susiję su pertvarkymo institucijų nustatomos ir Europos bankininkystės institucijai perduodamos informacijos apie minimalų nuosavų lėšų ir tinkamų įsipareigojimų reikalavimą formomis, šablonais ir apibrėžtimis (Tekstas svarbus EEE. )

text:
2.3.2018

                  LT

                  Europos Sąjungos oficialusis leidinys

                  L 60/7

            KOMISIJOS ĮGYVENDINIMO REGLAMENTAS (ES) 2018/308
      2018 m. kovo 1 d.
      kuriuo pagal Europos Parlamento ir Tarybos direktyvą 2014/59/ES nustatomi techniniai įgyvendinimo standartai, susiję su pertvarkymo institucijų nustatomos ir Europos bankininkystės institucijai perduodamos informacijos apie minimalų nuosavų lėšų ir tinkamų įsipareigojimų reikalavimą formomis, šablonais ir apibrėžtimis
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. gegužės 15 d. Europos Parlamento ir Tarybos direktyvą 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr. 1093/2010 bei (ES) Nr. 648/2012 (1), ypač į jos 45 straipsnio 17 dalies trečią pastraipą,
      kadangi:

                  (1)

                  pertvarkymo institucijoms patikėta užduotis laikantis Direktyvos 2014/59/ES 45 straipsnyje nustatytų reikalavimų ir procedūrų kiekvienai įstaigai nustatyti minimalų nuosavų lėšų ir tinkamų įsipareigojimų reikalavimą (MREL), kaip toliau patikslinta Komisijos deleguotajame reglamente (ES) 2016/1450 (2);

                  (2)

                  pagal Direktyvos 2014/59/ES 45 straipsnio 16 dalį reikalaujama, kad pertvarkymo institucijos, derindamos savo veiksmus su kompetentingomis institucijomis, apie nustatytus reikalavimus informuotų Europos bankininkystės instituciją (EBI). Tos informacijos nustatymo ir perdavimo EBI vienodos formos, šablonai ir apibrėžtys turėtų būti parengti taip, kad padėtų EBI stebėti MREL sprendimus ir užtikrintų prasmingą požiūrių konvergencijos visoje Sąjungoje įvertinimą;

                  (3)

                  kalbant apie grupes, kurioms taikomas konsoliduotas MREL, būtina paaiškinti, kuri pertvarkymo institucija turėtų perduoti EBI informaciją apie, pirma, atitinkamai patronuojančiajai įmonei nustatytą MREL ir, antra, patronuojamosioms įmonėms taikomą MREL, nustatytą arba bendru sprendimu, kuri priėmė grupės lygmens pertvarkymo institucija ir pertvarkymo institucija, atsakinga už atskirą patronuojamąją įmonę, arba sprendimu, kurį nesant bendro sprendimo priėmė patronuojamosios įmonės pertvarkymo institucija. Siekiant užtikrinti, kad EBI gautų reikalingą informaciją tiek apie patronuojamąją, tiek apie patronuojamąsias įmones, turėtų būti reikalaujama, kad atitinkama grupės lygmens pertvarkymo institucija, derindama savo veiksmus su konsoliduotos priežiūros institucija, informuotų EBI apie atitinkamai patronuojančiajai įmonei individualiai nustatytą MREL ir konsoliduotai nustatytą MREL, o pertvarkymo institucijos, atsakingos už grupės patronuojamąsias įmones, derindamos savo veiksmus su kompetentingomis institucijomis, informuotų EBI apie kiekvienai jų jurisdikcijai priklausančiai įstaigai nustatytą MREL;

                  (4)

                  siekiant skatinti su MREL sprendimais susijusios praktikos konvergenciją ir stiprinti EBI priežiūros vaidmenį, turėtų būti nustatyti vienodi pertvarkymo institucijų EBI perduodamos informacijos ataskaitiniai laikotarpiai ir pateikimo datos;

                  (5)

                  šis reglamentas grindžiamas EBI Komisijai pateiktais techninių įgyvendinimo standartų projektais;

                  (6)

                  EBI surengė atviras viešas konsultacijas dėl techninių įgyvendinimo standartų projektų, kuriais grindžiamas šis reglamentas, išanalizavo galimas susijusias sąnaudas ir naudą bei paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (3) 37 straipsnį, nuomonės,

            PRIĖMĖ ŠĮ REGLAMENTĄ:
      1 straipsnis
      Šablonuose pateikiama informacija
      1.   Siekdamos informuoti EBI apie minimalų nuosavų lėšų ir tinkamų įsipareigojimų reikalavimą (toliau – MREL) ir, kai aktualu, apie Direktyvos 2014/59/ES 45 straipsnio 13 dalyje nustatytą reikalavimą, konsoliduotai arba individualiai nustatytą kiekvienai jų jurisdikcijai priklausančiai įstaigai pagal tos direktyvos 45 straipsnio 16 dalį, pertvarkymo institucijos, derindamos savo veiksmus su kompetentingomis institucijomis, perduoda EBI šio reglamento I ir II prieduose nustatytuose šablonuose nurodytą informaciją.
      2.   Įstaigų, priklausančių grupei, kuriai taikomas konsoliduotas MREL, atveju pertvarkymo institucijos, derindamos savo veiksmus su kompetentingomis institucijomis, taip pat perduoda EBI III priede nustatytame šablone nurodytą informaciją.
      3.   1 ir 2 dalių tikslais pertvarkymo institucijos, kai tai nurodyta II priede nustatytame šablone, pateikia kokybinę informaciją, kuria kiek įmanoma geriau paaiškinamos MREL sprendimų priežastys, įskaitant, kai tinka, nuorodas į individualius ar grupės pertvarkymo planus, pertvarkymo institucijos viešus sprendimus ar politinius pareiškimus arba kitus patvirtinamuosius dokumentus.
      4.   II priede vartojamų terminų reikšmė yra tame priede pateiktos lentelės atitinkamoje skiltyje nurodytose atitinkamose nuostatose jiems priskirta reikšmė.
      2 straipsnis
      Supaprastintas informacijos teikimo reikalavimas įstaigoms, kurioms netaikomas MREL, ir įstaigoms, kurių rekapitalizavimo suma lygi nuliui
      1.   Nukrypstant nuo šio reglamento 1 straipsnio nuostatų, įstaigų, kurioms pagal Direktyvos 2014/59/ES 45 straipsnio 11 arba 12 dalį MREL nėra taikomas, atveju pertvarkymo institucijos perduoda EBI šio reglamento I priede ir II priedo 10–90 skiltyse nurodytą informaciją, o įstaigų, priklausančių grupei, kuriai taikomas konsoliduotas MREL, atveju – III priede nurodytą informaciją.
      2.   Nukrypstant nuo šio reglamento 1 straipsnio nuostatų, įstaigų, kurių rekapitalizavimo suma pagal Deleguotojo reglamento (ES) 2016/1450 2 straipsnio 2 dalį lygi nuliui, atveju pertvarkymo institucijos perduoda EBI šio reglamento I priede ir II priedo 10–120 skiltyse nurodytą informaciją, o įstaigų, priklausančių grupei, kuriai taikomas konsoliduotas MREL, atveju – III priede nurodytą informaciją.
      3 straipsnis
      Grupių informaciją teikianti institucija
      Grupių, kurioms taikomas konsoliduotas MREL, atveju 1 ir 2 straipsniuose nurodyta informacija pateikiama taip:

                  a)

                  atitinkama grupės lygmens pertvarkymo institucija, derindama savo veiksmus su konsoliduotos priežiūros institucija, informuoja EBI apie atitinkamai Sąjungos patronuojančiajai įmonei arba Europos Parlamento ir Tarybos reglamento (ES) Nr. 806/2014 (4) 2 straipsnyje nurodytai patronuojančiajai įmonei individualiai nustatytą MREL ir konsoliduotai nustatytą MREL;

                  b)

                  atitinkamos pertvarkymo institucijos, derindamos savo veiksmus su kompetentinga institucija, informuoja EBI apie jų jurisdikcijai priklausančioms grupės patronuojamosios įmonėms individualiai taikytiną MREL.

            4 straipsnis
      Ataskaitiniai laikotarpiai ir pateikimo datos
      1.   Priėmusios arba atnaujinusios sprendimą, kuriuo nustatomas MREL, pertvarkymo institucijos be reikalo nedelsdamos perduoda 1 straipsnyje nurodytą informaciją.
      2.   Pertvarkymo institucijos perduoda 2 straipsnyje nurodytą informaciją apie MREL, kuris buvo nustatytas ir galioja nuo kiekvienų metų balandžio 1 d., iki tų pačių metų balandžio 30 d.
      5 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. kovo 1 d.

               Komisijos vardu

               Pirmininkas

            Jean-Claude JUNCKER

         (1)  OL L 173, 2014 6 12, p. 190.

         (2)  2016 m. gegužės 23 d. Komisijos deleguotasis reglamentas (ES) 2016/1450, kuriuo Europos Parlamento ir Tarybos direktyva 2014/59/ES papildoma techniniais reguliavimo standartais, kuriais patikslinami kriterijai, susiję su minimalaus nuosavų lėšų ir tinkamų įsipareigojimų reikalavimo nustatymo metodika (OL L 237, 2016 9 3, p. 1).

         (3)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

         (4)  2014 m. liepos 15 d. Europos Parlamento ir Tarybos reglamentas (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (OL L 225, 2014 7 30, p. 1).

         I PRIEDAS

            Informacija apie informaciją teikiančią pertvarkymo instituciją

                     Informaciją teikianti pertvarkymo institucija

                     Pateikimo data

                     Asmuo ryšiams

                     Vardas, pavardė

                     E. paštas

                     Telefonas

                     Bendrosios pastabos (jei yra)

         II PRIEDAS

            Informacija apie MREL

                     Privaloma dalis

                     Supaprastintas informacijos teikimo šablonas
                     (jei 90 yra „Taip“)

                     Neprivaloma įstaigoms, kurių rekapitalizavimo suma, taikant Komisijos deleguotojo reglamento (ES) 2016/1450 2 straipsnio 2 dalį, yra lygi nuliui

                     Pildoma visoms įstaigoms

                     Įstaigoms, kurių rekapitalizavimo suma, taikant Komisijos deleguotojo reglamento (ES) 2016/1450 2 straipsnio 2 dalį, yra lygi nuliui

                     Reikalavimo pobūdis

                     Bendra įsipareigojimų ir nuosavų lėšų suma

                     Bendra rizikos pozicijos suma

                     Sverto koeficiento vardiklis

                     Nuostolių padengimo suma

                     Rekapitalizavimo suma

                     Koregavimai, susiję su pertvarkymo kliūtimis, dydžiu, sistemine rizika ir IGS įnašais

                     Bendras MREL vertinimas

                     Pereinamojo laikotarpio arba laikotarpio po pertvarkymo priemonės (jei taikoma)

                     Teisinė nuoroda

                     Direktyvos 2014/59/ES 45 str. 7 ir 8 dalys arba Reglamento (ES) 806/2014 12 stra. 8 dalis

                     Bendroji informacija

                     Direktyvos 2014/59/ES 45 str. 11 ir 12 dalys arba Reglamento (ES) 806/2014 12 str. 10 dalis

                     Supaprastintas informacijos teikimo šablonas
                     (jei taikoma)

                     Komisijos įgyvendinimo reglamento (ES) 2016/962 1 str. 4 dalis

                     Komisijos deleguotojo reglamento (ES) 2016/1450 1 str. 4 dalis

                     Komisijos deleguotojo reglamento (ES) 2016/1450 1 str. 5 dalies b punkto i ir (arba) ii papunktis

                     Direktyvos 2014/59/ES 45 str. 9 ir 10 dalys

                     Komisijos deleguotojo reglamento (ES) 2016/1450 7 str. 2 dalis

                     Komisijos deleguotojo reglamento (ES) 2016/1450 2 str. 3 dalis ir Reglamento (ES) Nr. 575/2013 92 str. 3 ir 4 dalys (1)

                     Komisijos deleguotojo reglamento (ES) 2016/1450 2 str. 3 dalis ir Reglamento (ES) Nr. 575/2013 429 str. 4–11 dalys

                     Komisijos deleguotojo reglamento (ES) 2016/1450 1 str. 4 dalis

                     Komisijos deleguotojo reglamento (ES) 2016/1450 1 str. 5 dalies b punkto i papunktis

                     Komisijos deleguotojo reglamento (ES) 2016/1450 1 str. 5 dalies b punkto ii papunktis

                     Komisijos deleguotojo reglamento (ES) 2016/1450 2 str. 5 ir 6 dalys

                     Komisijos deleguotojo reglamento (ES) 2016/1450 2 str. 7 ir 8 dalys

                     Komisijos deleguotojo reglamento (ES) 2016/1450 2 str. 8 dalis

                     Komisijos deleguotojo reglamento (ES) 2016/1450 2 str. 9 dalis

                     Komisijos deleguotojo reglamento (ES) 2016/1450 2 str. 10 dalis

                     Komisijos deleguotojo reglamento (ES) 2016/1450 3 str.

                     Komisijos deleguotojo reglamento (ES) 2016/1450 5 str.

                     Komisijos deleguotojo reglamento (ES) 2016/1450 6 str.

                     Komisijos deleguotojo reglamento (ES) 2016/1450 7 str. 1 dalis

                     Komisijos deleguotojo reglamento (ES) 2016/1450 7 str. 2 dalis

                     Direktyvos 2014/59/ES 45 str. 13 dalis

                     Komisijos deleguotojo reglamento (ES) 2016/1450 8 str.

                     Komisijos deleguotojo reglamento (ES) 2016/1450 8 str. 2 dalis

                     Juridinio asmens identifikatorius (LEI kodas)

                     Konsoliduotas ar individualus reikalavimas?

                     Subjekto pavadinimas

                     Įsteigimo valstybė narė

                     Ar informaciją teikianti pertvarkymo institucija yra grupės lygmens pertvarkymo institucija?

                     MREL sprendimo arba sprendimo jo netaikyti data

                     Pertvarkymo institucija nusprendė netaikyti MREL?

                     Pastabos

                     Supaprastintas informacijos teikimo šablonas (jei taikoma)

                     Įstaigos kategorija (jei taikoma)

                     MREL lygus standartinei nuostolių padengimo sumai?

                     Nuostolių padengimo sumos koregavimo tipai (jei taikoma)

                     Bendru sprendimu nustatytas MREL

                     Dabartinė

                     Ataskaitinė data (140 punkto)

                     Dabartinė

                     Ataskaitinė data (160 punkto)

                     Numatoma po pertvarkymo

                     Pastabos

                     Dabartinis

                     Ataskaitinė data (200 punkto)

                     Numatomas po pertvarkymo

                     Pastabos

                     Standartinė nuostolių padengimo suma pagal Komisijos deleguotojo reglamento (ES) 2016/1450 1 str. 4 dalį

                     Koregavimas padidinant

                     Koregavimo padidinant tipas (-ai)

                     Pastabos

                     Koregavimas sumažinant

                     Koregavimo sumažinant tipas (-ai)

                     Pastabos

                     Iš viso (240 + 250 + 280)

                     Veiklos leidimo išdavimo sąlygoms įvykdyti

                     Standartinė papildoma suma rinkos pasitikėjimui išlaikyti tenkinant rezervo reikalavimą

                     Koregavimas rinkos pasitikėjimui išlaikyti, atlikus palyginimą su panašiomis įstaigomis

                     Pastabos

                     Koregavimas mažinant, atsižvelgiant į iš kompetentingos institucijos gautą informaciją, susijusią su institucijos verslo modeliu, finansavimo modeliu ir bendru rizikos pobūdžiu

                     Pastabos

                     330 skilties koregavimas grupės patronuojamosioms įmonėms

                     Pastabos

                        Iš viso (320 + 330 + 340 + 360 + 380)

                     Gelbėjimo privačiomis lėšomis išimtims

                     Pastabos

                     Dydis ir sisteminė rizika

                     Pastabos

                     IGS įnašai pertvarkymui finansuoti

                     Pastabos

                        Iš viso (410 + 430 + 450)

                        Iš viso (310 + 400 + 470)

                     MREL kaip bendros įsipareigojimų ir nuosavų lėšų sumos procentinė dalis (480 / 140)

                     MREL procentinė dalis, užtikrinama sutartinėmis gelbėjimo privačiomis lėšomis priemonėmis

                     Data, kada turi būti įvykdytas 490 skiltyje nustatytas reikalavimas

                     Pereinamojo laikotarpio priemonės

                     Numatytas MREL (kaip bendros įsipareigojimų ir nuosavų lėšų sumos procentinė dalis)

                     Numatoma taikymo data

                     Numatytas MREL (kaip bendros įsipareigojimų ir nuosavų lėšų sumos procentinė dalis)

                     Numatoma taikymo data

                     Numatytas MREL (kaip bendros įsipareigojimų ir nuosavų lėšų sumos procentinė dalis)

                     Numatoma taikymo data

                     Numatytas MREL (kaip bendros įsipareigojimų ir nuosavų lėšų sumos procentinė dalis)

                     Numatoma taikymo data

                     Apskaitos sistema

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1)

         III PRIEDAS

            MREL vieta

                     Įstaiga

                     Pagrindinė patronuojančioji įmonė

                     Sąjungos patronuojančioji įmonė

                     Atitinkama tiesioginė patronuojančioji įmonė

                     Juridinio asmens identifikatorius (LEI kodas)

                     Subjekto pavadinimas

                     Įsteigimo valstybė narė

                     LEI kodas

                     Subjekto pavadinimas

                     Įsteigimo valstybė

                     LEI kodas

                     Subjekto pavadinimas

                     Įsteigimo valstybė narė

                     LEI kodas

                     Subjekto pavadinimas

                     Įsteigimo valstybė


title: 2018 m. kovo 1 d. Komisijos įgyvendinimo reglamentas (ES) 2018/309, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos propinebo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

text:
2.3.2018

               LT

               Europos Sąjungos oficialusis leidinys

               L 60/16

         KOMISIJOS ĮGYVENDINIMO REGLAMENTAS (ES) 2018/309
   2018 m. kovo 1 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos propinebo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
   kadangi:

               (1)

               Komisijos direktyva 2003/39/EB (2) propinebas įtrauktas į Tarybos direktyvos 91/414/EEB (3) I priedą kaip veiklioji medžiaga;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos propinebo patvirtinimas nustoja galioti 2019 m. sausio 31 d.;

               (4)

               pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl propinebo patvirtinimo galiojimo pratęsimo;

               (5)

               pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

               (6)

               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2015 m. spalio 1 d. pateikė ją Europos maisto saugos tarnybai (toliau – Tarnyba) ir Komisijai;

               (7)

               Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

               (8)

               2016 m. lapkričio 15 d. Tarnyba pateikė Komisijai išvadą (6), ar galima manyti, kad propinebas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. Tarnyba padarė išvadą, kad nebuvo galima atlikti augalinės kilmės ir gyvūninių produktų juos vartojant su maistu rizikos vartotojams vertinimo. Remiantis dokumentų rinkinyje esamais duomenimis, nebuvo galima užbaigti atitinkamų propinebo metabolitų vertinimo;

               (9)

               be to, Tarnyba pabrėžė itin svarbią propinebo problemą, susijusią su atitinkamo metabolito 4-metilimidazolidin-2-tiono (PTU), kuris klasifikuojamas kaip 2 kategorijos toksiška reprodukcijai medžiaga ir kurio toksiškumo tikslinis organas yra skydliaukė, endokrininę sistemą ardančiomis savybėmis;

               (10)

               Tarnyba taip pat negalėjo užbaigti rizikos bičių perams vertinimo ir padarė išvadą, kad negalima atmesti propinebo keliamos didelės rizikos bičių perų vystymuisi;

               (11)

               Komisija paprašė pareiškėjo pateikti pastabų dėl Tarnybos išvadų. Be to, remdamasi Įgyvendinimo reglamento (ES) Nr. 844/2012 14 straipsnio 1 dalies trečia pastraipa, Komisija paragino pareiškėją pateikti pastabų dėl galiojimo pratęsimo ataskaitos projekto. Pareiškėjas pateikė pastabas ir jos buvo atidžiai išnagrinėtos;

               (12)

               vis dėlto, nepaisant pareiškėjo argumentų, su medžiaga susijusių problemų pašalinti nepavyko;

               (13)

               remiantis šia identifikuota rizika, nebuvo nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas yra naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga nepratęsti propinebo patvirtinimo galiojimo;

               (14)

               todėl Komisijos įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

               (15)

               valstybėms narėms turėtų būti skirta pakankamai laiko augalų apsaugos produktų, kurių sudėtyje yra propinebo, registracijai panaikinti;

               (16)

               tais atvejais, kai valstybės narės augalų apsaugos produktams, kurių sudėtyje yra propinebo, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2019 m. birželio 22 d.;

               (17)

               Komisijos įgyvendinimo reglamentu (ES) 2018/84 (7) propinebo patvirtinimo galiojimo pabaigos data pratęsta iki 2019 m. sausio 31 d., kad medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau atsižvelgiant į tai, kad sprendimas buvo priimtas iki pratęsto galiojimo pabaigos datos, šis reglamentas turėtų būti taikomas kuo greičiau;

               (18)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl propinebo patvirtinimo;

               (19)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo galiojimo nepratęsimas
   Veikliosios medžiagos propinebo patvirtinimo galiojimas nėra pratęsiamas.
   2 straipsnis
   Įgyvendinimo reglamento (ES) Nr. 540/2011 pakeitimai
   Iš Įgyvendinimo reglamento (ES) Nr. 540/2011 priedo A dalies išbraukiama 54 eilutė (propinebas).
   3 straipsnis
   Pereinamojo laikotarpio priemonės
   Valstybės narės panaikina augalų apsaugos produktų, kurių sudėtyje yra veikliosios medžiagos propinebo, registraciją ne vėliau kaip 2018 m. birželio 22 d.
   4 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2019 m. birželio 22 d.
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 1 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2003 m. gegužės 15 d. Komisijos direktyva 2003/39/EB, iš dalies keičianti Tarybos direktyvą 91/414/EEB, kad būtų įrašytos veikliosios medžiagos propinebas ir propizamidas (OL L 124, 2003 5 20, p. 30).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

      (6)  EFSA (Europos maisto saugos tarnyba), 2016 m. Conclusion on the peer review of the pesticide risk assessment of the active substance propineb. EFSA Journal 2016;14(11):4605, p. 26. doi:10.2903/j.efsa.2016.4605.

      (7)  2018 m. sausio 19 d. Komisijos įgyvendinimo reglamentas (ES) 2018/84, kuriuo dėl veikliųjų medžiagų chlorpirifoso, metilchlorpirifoso, klotianidino, vario junginių, dimoksistrobino, mankozebo, mekopropo-P, metiramo, oksamilo, petoksamido, propikonazolo, propinebo, propizamido, piraklostrobino ir zoksamido patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 16, 2018 1 20, p. 8).


title: 2018 m. kovo 2 d. Komisijos įgyvendinimo reglamentas (ES) 2018/316, kuriuo nustatomi nuo 2018 m. kovo 3 d. galiojantys grūdų sektoriaus importo muitai

text:
3.3.2018

               LT

               Europos Sąjungos oficialusis leidinys

               L 61/1

         KOMISIJOS ĮGYVENDINIMO REGLAMENTAS (ES) 2018/316
   2018 m. kovo 2 d.
   kuriuo nustatomi nuo 2018 m. kovo 3 d. galiojantys grūdų sektoriaus importo muitai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnį,
   kadangi:

               (1)

               Komisijos reglamento (ES) Nr. 642/2010 (2) 1 straipsnio 1 dalyje numatyta, kad produktams, kurių KN kodai 1001 11 00, 1001 19 00, ex 1001 91 20 [paprastieji kviečiai, skirti sėjai], ex 1001 99 00 [aukštos kokybės paprastieji kviečiai, išskyrus skirtus sėklai], 1002 10 00, 1002 90 00, 1005 10 90, 1005 90 00, 1007 10 90 ir 1007 90 00, nustatomas importo muitas yra lygus tiems produktams importavimo metu taikomai intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

               (2)

               Reglamento (ES) Nr. 642/2010 1 straipsnio 2 dalyje nustatyta, kad, siekiant apskaičiuoti to straipsnio 1 dalyje nurodytą importo muitą, reguliariai nustatomos tipinės toje dalyje nurodytų produktų CIF importo kainos;

               (3)

               remiantis Reglamento (ES) Nr. 642/2010 2 straipsnio 1 dalimi, apskaičiuojant to reglamento 1 straipsnio 1 dalyje nurodytų produktų importo muitą turi būti taikoma kasdieninė tipinė CIF importo kaina, nustatyta to reglamento 5 straipsnyje nurodyta tvarka;

               (4)

               nuo 2017 m. rugsėjo 21 d. Kanados kilmės produktų, kurių KN kodai NC 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį;

               (5)

               reikėtų nustatyti nuo 2018 m. kovo 3 d. taikomus importo muitus, kurie būtų taikomi tol, kol bus nustatyti nauji;

               (6)

               remiantis Reglamento (ES) Nr. 642/2010 2 straipsnio 2 dalimi, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Nuo 2018 m. kovo 3 d. galiojantys Reglamento (ES) Nr. 642/2010 1 straipsnio 1 dalyje nurodyti grūdų sektoriaus importo muitai nustatomi šio reglamento I priede, remiantis II priede pateikta informacija.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 2 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).

      I PRIEDAS

                     Produktų, išvardytų Reglamento (ES) Nr. 642/2010 1 straipsnio 1 dalyje, importo muitai, taikomi nuo 2018 m. kovo 3 d.

                  KN kodas

                  Prekių aprašymas

                  Importo muitas (1)
                      (2)

                  (EUR už toną)

                  1001 11 00

                  Kietieji KVIEČIAI, skirti sėjai

                  0,00

                  1001 19 00

                  Kietieji KVIEČIAI, aukštos kokybės, išskyrus skirtus sėjai

                  0,00

                  vidutinės kokybės, išskyrus skirtus sėjai

                  0,00

                  žemos kokybės, išskyrus skirtus sėjai

                  0,00

                  ex 1001 91 20

                  Paprastieji kviečiai, skirti sėjai

                  0,00

                  ex 1001 99 00

                  Paprastieji kviečiai, aukštos kokybės, išskyrus skirtus sėjai

                  0,00

                  1002 10 00

                  RUGIAI, skirti sėjai

                  0,00

                  1002 90 00

                  RUGIAI, išskyrus skirtus sėjai

                  0,00

                  1005 10 90

                  KUKURŪZAI, skirti sėjai, išskyrus hibridus

                  0,00

                  1005 90 00

                  KUKURŪZAI, išskyrus skirtus sėjai (3)

                  0,00

                  1007 10 90

                  Grūdinis SORGAS, išskyrus sėjai skirtus hibridus

                  0,00

                  1007 90 00

                  Grūdinis SORGAS, išskyrus skirtą sėjai

                  0,00

         (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                  —

                  3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės į Sąjungą atgabenamos Atlanto vandenynu arba per Sueco kanalą,

                  —

                  2 EUR už toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Pirėnų pusiasalio Atlanto vandenyno pakrantėje ir jei prekės į Sąjungą atgabenamos Atlanto vandenynu.

         (2)  Kanados kilmės produktų, kurių KN kodai NC 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį.

         (3)  Importuotojui muitas gali būti sumažintas fiksuota 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS

         I PRIEDE NUSTATYTO MUITO APSKAIČIAVIMO KOMPONENTAI

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR už toną)

                              Paprastieji kviečiai (1)

                              Kukurūzai

                              Prekių birža

                              Mineapolis

                              Čikaga

                              Kotiruojama

                              194,602

                              118,235

                              Meksikos įlankos priemoka

                              84,909

                              21,861

                              Didžiųjų ežerų priemoka

                              —

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Vežimo išlaidos: Meksikos įlanka–Roterdamas

                              17,619 EUR už toną

                              Vežimo išlaidos: Didieji ežerai–Roterdamas

                              — EUR už toną

         (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).


title: 2018 m. kovo 2 d. Komisijos įgyvendinimo reglamentas (ES) 2018/317, kuriuo nustatoma nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų nukrypti leidžianti nuostata, taikoma afijų (Aphia minuta) žvejybai laivų gaubiamaisiais tinklais tam tikruose Italijos teritoriniuose vandenyse

text:
5.3.2018

               LT

               Europos Sąjungos oficialusis leidinys

               L 62/1

         KOMISIJOS ĮGYVENDINIMO REGLAMENTAS (ES) 2018/317
   2018 m. kovo 2 d.
   kuriuo nustatoma nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų nukrypti leidžianti nuostata, taikoma afijų (Aphia minuta) žvejybai laivų gaubiamaisiais tinklais tam tikruose Italijos teritoriniuose vandenyse
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 21 d. Tarybos reglamentą (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (1), ypač į jo 13 straipsnio 5 dalį,
   kadangi:

               (1)

               Reglamento (EB) Nr. 1967/2006 13 straipsnio 1 dalimi draudžiama naudoti velkamuosius įrankius 3 jūrmylių ir mažesniu atstumu nuo kranto arba iki 50 metrų izobatos, kur tas gylis yra pasiekiamas trumpesniu atstumu nuo kranto;

               (2)

               valstybės narės prašymu Komisija gali leisti nukrypti nuo Reglamento (EB) Nr. 1967/2006 13 straipsnio 1 dalies, jei įvykdomos tam tikros 13 straipsnio 5 ir 9 dalyse nustatytos sąlygos;

               (3)

               2014 m. sausio 10 d. Komisija gavo Italijos prašymą leisti taikyti nuo minėto reglamento 13 straipsnio 1 dalies pirmos pastraipos nukrypti leidžiančią nuostatą afijų (Aphia minuta) žvejybai laivų gaubiamaisiais tinklais Italijos teritoriniuose vandenyse, esančiuose greta Manfredonijos įlankos (Apulijos regionas) pakrantės;

               (4)

               prašymas pateiktas dėl laivų, kurie registruoti Manfredonijos jūrų reikalų direktorate, yra daugiau kaip penkerius metus vykdę žvejybos veiklą ir kuriems taikomas afijų (Aphia minuta) žvejybos laivų gaubiamaisiais tinklais Manfredonijos žvejybos rajone valdymo planas;

               (5)

               2016 m. liepos mėn. Žuvininkystės mokslo, technikos ir ekonomikos komitetas (STECF) įvertino Italijos prašymą dėl nukrypti leidžiančios nuostatos ir susijusį valdymo planą. STECF pažymėjo, kad būtina pateikti paaiškinimus dėl žvejybos pastangų, naudojamų žvejybos įrankių, stebėsenos ir mokslinių duomenų. Italija Komisijai pateikė tinkamus paaiškinimus ir atitinkamai patikslino savo valdymo planą: pakeitė naudojamus žvejybos įrankius, sumažino žvejybos pastangas ir sustiprino stebėsenos priemones;

               (6)

               valdymo planą Italija priėmė potvarkiu (2) pagal Reglamento (EB) Nr. 1967/2006 19 straipsnio 2 dalį;

               (7)

               nukrypti leidžianti nuostata, kurios prašo Italija, atitinka Reglamento (EB) Nr. 1967/2006 13 straipsnio 5 ir 9 dalyse nustatytas sąlygas;

               (8)

               visų pirma esama konkrečių geografinių kliūčių, nes žemyninio šelfo dydis ribotas, o tikslinės rūšys išsidėsčiusios išimtinai tam tikrose pakrantės rajonų zonose, kuriose gylis mažesnis nei 50 metrų. Taigi žvejybos plotai yra riboti;

               (9)

               žvejyba laivų gaubiamaisiais tinklais vykdoma netoli kranto nedideliame gylyje. Dėl šio tipo žvejybos pobūdžio jos vykdyti neįmanoma jokiais kitais žvejybos įrankiais;

               (10)

               žvejyba laivų gaubiamaisiais tinklais neturi didelio poveikio jūros aplinkai ir yra labai atranki – tinklai velkami vandens storyme ir nesiekia jūros dugno, nes jūros dugne esančių medžiagų surinkimas pakenktų tikslinių rūšių žuvims ir dėl labai mažo sužvejojamų rūšių žuvų dydžio jų būtų beveik neįmanoma atrinkti;

               (11)

               Italijos prašymas dėl nukrypti leidžiančios nuostatos susijęs iš viso su 100 laivų, tačiau kiekvieną dieną bus leidžiama žvejoti tik 30 laivų, taikant rotacijos mechanizmą. Todėl galima daryti išvadą, kad nukrypti leidžianti nuostata bus taikoma ribotam skaičiui laivų;

               (12)

               tie laivai įrašyti į sąrašą, perduotą Komisijai pagal Reglamento (EB) Nr. 1967/2006 13 straipsnio 9 dalies reikalavimus;

               (13)

               valdymo plane nustatytos visos su atitinkama žvejyba susijusios apibrėžtys ir užtikrinama, kad ateityje žvejybos pastangos nebus didinamos, nes žvejybos leidimai bus išduoti nurodytiems 100 laivų, kuriems žvejoti Italija jau yra leidusi;

               (14)

               atitinkama žvejybos veikla atitinka Reglamento (EB) Nr. 1967/2006 4 straipsnio reikalavimus, nes Italijos valdymo plane aiškiai nustatytas draudimas vykdyti žvejybą virš saugomų buveinių;

               (15)

               Reglamento (EB) Nr. 1967/2006 8 straipsnio 1 dalies h punkto reikalavimas netaikomas, nes jis susijęs su traleriais;

               (16)

               dėl reikalavimo laikytis Reglamento (EB) Nr. 1967/2006 9 straipsnio 3 dalies, kurioje nustatytas minimalus tinklo akių dydis, Komisija pažymi, kad Italija pagal to reglamento 9 straipsnio 7 dalį leido savo valdymo plane nukrypti nuo minėto reglamento 9 straipsnio 3 dalies, kadangi atitinkama žvejyba yra labai atranki, jos poveikis jūros aplinkai yra mažai reikšmingas ir jai netaikomos to reglamento 4 straipsnio 5 dalies nuostatos;

               (17)

               atitinkama žvejybos veikla vykdoma labai nedideliu atstumu nuo kranto, todėl netrukdo kitų laivų veiklai;

               (18)

               valdymo planu užtikrinama, kad Reglamento (EB) Nr. 1967/2006 III priede nurodytų rūšių žuvų būtų sužvejojama kuo mažiau. Be to, pagal Italijos valdymo plano 6.1.2 punktą afijų (Aphia minuta) žvejyba kasmet vykdoma tik lapkričio 1 d.–kovo 31 d. trunkančiu žvejybos sezonu;

               (19)

               galvakojai moliuskai laivų gaubiamaisiais tinklais nežvejojami;

               (20)

               atitinkama žvejybos veikla tenkina Tarybos reglamento (EB) Nr. 1224/2009 (3) 14 ir 15 straipsniuose nustatytus duomenų registravimo reikalavimus;

               (21)

               į Italijos valdymo planą įtrauktos žvejybos veiklos stebėjimo priemonės, kaip numatyta Reglamento (EB) Nr. 1967/2006 13 straipsnio 9 dalies trečioje pastraipoje;

               (22)

               todėl prašymas leisti taikyti nukrypti leidžiančią nuostatą turėtų būti patenkintas;

               (23)

               Italija turėtų reguliariai ir laikydamasi savo valdymo plane numatyto stebėsenos plano teikti ataskaitas Komisijai;

               (24)

               nukrypti leidžiančios nuostatos galiojimo trukmė bus apribota, kad tuo atveju, jei, Komisijai pateiktos ataskaitos duomenimis, naudojamo ištekliaus apsaugos būklė pablogėtų, būtų galima nedelsiant imtis taisomųjų valdymo priemonių ir kartu pagerinti mokslinės informacijos bazę, o ja remiantis būtų tobulinamas valdymo planas;

               (25)

               šiame reglamente numatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypti leidžianti nuostata
   1.   Reglamento (EB) Nr. 1967/2006 13 straipsnio 1 dalis netaikoma afijų (Aphia minuta) žvejybai laivų gaubiamaisiais tinklais Italijos teritoriniuose vandenyse, esančiuose greta Manfredonijos įlankos pakrantės.
   2.   1 dalyje nurodytus laivų gaubiamuosius tinklus gali naudoti laivai, kurie:

               a)

               yra registruoti Manfredonijos jūrų reikalų direktorate;

               b)

               žvejybos veiklą yra vykdę daugiau kaip penkerius metus ir ateityje neplanuoja didinti naudojamų žvejybos pastangų; ir

               c)

               turi žvejybos leidimą ir veiklą vykdo laikydamiesi Italijos valdymo plano, priimto remiantis Reglamento (EB) Nr. 1967/2006 19 straipsnio 2 dalimi.

         2 straipsnis
   Stebėsenos planas ir ataskaitų teikimas
   Italija per vienus metus nuo šio reglamento įsigaliojimo Komisijai pateikia ataskaitą, parengtą pagal Italijos valdymo plane nustatytą stebėsenos planą.
   3 straipsnis
   Įsigaliojimas ir taikymo laikotarpis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. kovo 8 d. iki 2021 m. kovo 8 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 2 d.

            Komisijos vardu

            Pirmininkas

         Jean-Claude JUNCKER

      (1)  OL L 409, 2006 12 30, pataisyta redakcija paskelbta OL L 36, 2007 2 8, p. 6.

      (2)  „Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.“, priimta 2017 m. gruodžio 28 d.

      (3)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).


title: 2018 m. kovo 5 d. Komisijos įgyvendinimo reglamentas (ES) 2018/329, kuriuo skiriamas Europos Sąjungos gyvūnų gerovės etaloninis centras (Tekstas svarbus EEE. )

text:
6.3.2018

               LT

               Europos Sąjungos oficialusis leidinys

               L 63/13

         KOMISIJOS ĮGYVENDINIMO REGLAMENTAS (ES) 2018/329
   2018 m. kovo 5 d.
   kuriuo skiriamas Europos Sąjungos gyvūnų gerovės etaloninis centras
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 95 straipsnio 1 dalį,
   kadangi:

               (1)

               Komisija pagal Reglamento (ES) 2017/625 95 straipsnį surengė viešą Europos Sąjungos gyvūnų gerovės etaloninio centro, kuris turėtų paremti Komisijos ir valstybių narių veiklą, susijusią su gyvūnų gerovės reikalavimus nustatančių taisyklių, nurodytų to reglamento 1 straipsnio 2 dalies f punkte, taikymu, atrankos ir skyrimo konkursą;

               (2)

               šiam konkursui paskirtas vertinimo ir atrankos komitetas padarė išvadą, kad instituto „Wageningen Livestock Research“ vadovaujamas konsorciumas, kurį taip pat sudaro Orhuso universitetas ir „Friedrich-Loeffler“ institutas, atitinka Reglamento (ES) 2017/625 95 straipsnio 3 dalyje nustatytus reikalavimus ir galėtų būti atsakingas už užduotis, nustatytas to reglamento 96 straipsnyje;

               (3)

               todėl šis konsorciumas turėtų būti paskirtas Europos Sąjungos gyvūnų gerovės etaloniniu centru, kuris vykdytų etaloninio centro metinėse ir daugiametėse darbo programose numatytas pagalbines užduotis. Programos turėtų būti sudaromos laikantis tikslų ir prioritetų, kurie yra nustatyti Komisijos pagal Europos Parlamento ir Tarybos reglamento (ES) Nr. 652/2014 (2) 36 straipsnį patvirtintose atitinkamose darbo programose;

               (4)

               skyrimas turėtų būti peržiūrimas kas penkerius metus, šį terminą pradedant skaičiuoti nuo šio reglamento taikymo dienos;

               (5)

               šis reglamentas turėtų būti taikomas nuo 2018 m. balandžio 29 d., atsižvelgiant į Reglamento (ES) 2017/625 167 straipsnio 3 dalyje numatytą taikymo datą,

         PRIĖMĖ ŠĮ REGLAMENTĄ:
   1 straipsnis
   Toliau nurodytas konsorciumas skiriamas Europos Sąjungos gyvūnų gerovės etaloniniu centru, atsakingu už Komisijos ir valstybių narių horizontaliosios veiklos gyvūnų gerovės reikalavimų srityje rėmimą:

               Pavadinimas

               :

               Konsorciumas, kuriam vadovauja „Wageningen Livestock Research“ ir kurį taip pat sudaro Orhuso universitetas ir „Friedrich-Loeffler“ institutas

               Adresas

               :

                           Drevendaalsesteeg 4

                           6708 PB Wageningen

                           NEDERLAND

         Skyrimas peržiūrimas kas penkerius metus nuo šio reglamento taikymo dienos.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. balandžio 29 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 5 d.

            Komisijos vardu

            Pirmininkas

         Jean-Claude JUNCKER

      (1)  OL L 95, 2017 4 7, p. 1.

      (2)  2014 m. gegužės 15 d. Europos Parlamento ir Tarybos reglamentas (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (OL L 189, 2014 6 27, p. 1).